title: सूर्य
text: सूर्य या सूरज एगो तारा छेकै। ई गरम प्लाज्मा केरऽ लगभग सही गोला छै, जेकरा अपनऽ कोर म॑ परमाणु संलयन प्रतिक्रिया द्वारा गर्म होय जाय छै। सूर्य मुख्य रूप सँ प्रकाश, पराबैंगनी किरण आरू अवरक्त विकिरण के रूप म॑ विकिरण छोड़ै छै, आरू पृथ्वी प॑ जीवन लेली ऊर्जा के सबसँ महत्वपूर्ण स्रोत छेकै। सूर्य केरौ त्रिज्या लगभग ६९५,००० किलोमीटर (४३२,००० मील) यानी पृथ्वी केरऽ १०९ गुना छै। एकरऽ द्रव्यमान पृथ्वी केरऽ लगभग ३,३०,००० गुना छै, जेकरा म॑ सौरमंडल केरऽ कुल द्रव्यमान केरऽ लगभग ९९.८६% हिस्सा शामिल छै। सूर्य केरऽ द्रव्यमान केरऽ लगभग तीन चौथाई भाग हाइड्रोजन (~73%) स॑ बनलऽ होय छै; बाकी अधिकतर हीलियम (~25%) छै, जेकरा म॑ बहुत कम मात्रा म॑ भारी तत्व छै, जेना ऑक्सीजन, कार्बन, नीयॉन आरू लोहा शामिल छै।